Elmo Ant

Elmo Ant (varem Valdo Paddar; sündinud 13. mail 1962) on eesti muusikaürituste korraldaja, poliitik, endine Viljandi linnavolikogu liige ja Eesti Kongressi liige aastatel 1990–1992.

Valdo Paddar tegutses aastatel 1978–1984 diskorina. 1984. aastal arreteeriti ta süüdistatuna nõukogudevastase propaganda levitamises. Sama aasta 26. novembril Jõgeval peetud väljasõiduistungil mõistis kohus (kohtunik Leili Kimask) talle Nõukogude kriminaalkoodeksi "motiveerimatu huligaansuse" paragrahvi"Motiveerimatu huligaansuse" mõiste esineb nt endise ENSV KrK § 195 lg 2 sõnastuses. alusel neljaks aastaks vanglasse, kuigi prokurör oli nõudnud talle vaid kaheaastast vanglakaristust. Aastatel 1984–1988 kandis Paddar karistust Rummu vanglas. Vanglas olles haigestus ta suhkurtõppe.

Valdo Paddar oli Eesti Rahvusliku Sõltumatuse Partei (ERSP) asutajaliige ning algusaastatel selle partei Viljandi piirkonna esimees. 1989. aasta kohalike omavalitsuste valimistel valiti ta Viljandi linnavolikokku. Ta juhtis ka Eesti kodanike komiteede liikumist Viljandis ning 1990. aastal valiti ta Eesti Kongressi.

Ta on kuulunud mitmesse erakonda, nende seas on olnud nii ERSP, Isamaaliit (liitunud koos ERSP liikmeskonnaga) ja juunist 2010 kuni aprillini 2012 Eesti Vabaduspartei – Põllumeeste Kogu.

Eesti Vabaduspartei esindajad on väitnud ajakirjandusele, et 1998. aastal olevat Soome kriminaaluurimise andmetel Paddar vägivaldselt rünnanud ja vigastanud oma naist, oma last ja teisi inimesi ning viibinud sama aasta septembrist oktoobrini Põhja-Karjala maakonnavanglas.http://www.delfi.ee/news/paevauudised/krimi/fotod-kes-on-nomme-prugi-uberi-aktivist-elmo-ant?id=78432607

Valdo Paddar oli 1999. aasta Tartu laulupeo direktor.

Ta kandideeris 2011. aasta Riigikogu valimistel üksikkandidaadina, sai 310 häält ega osutunud valituks.http://www.vvk.ee/varasemad/?v=rk2011 Ajakirjanduses märgiti, et ta kulutas riigikogu valimiste kampaaniaks kokku 10 123 eurot. 

Pärast 2011. aasta valimisi võttis Valdo Paddar endale uueks nimeks Elmo Ant. 

Hiljem on meedias teda kirjeldatud kui rahvuslikku radikaali, restitutsionalisti (rajasõltuvuslikkuse pooldajat) ja natsionalismi avalikku propageerijat.

 Viited 

 Välislingid 
 Valdo Paddar Vabariigi Valimiskomisjoni lehel 2011. aasta Riigikogu valimiste ajal
 "13 a tagasi vangistati nüüdne kapo abiline Soomes naise-lapse vigastamise eest" Sõltumatu Infokeskus
 Telesaate abiga isa leida lootnu: nii tõsiseid teemasid ei jäeta lihtsalt pooleli
 FOTOD | Kes on Nõmme Prügi-Uberi aktivist Elmo Ant?

Kategooria:Eesti DJd
Kategooria:Eesti dissidendid
Kategooria:Eesti vabadusvõitlejad
Kategooria:Eesti represseeritud isikud
Kategooria:Eesti kodanike komiteede liikmed
Kategooria:Eesti Rahvusliku Sõltumatuse Partei poliitikud
Kategooria:Eesti Vabaduspartei – Põllumeeste Kogu poliitikud
Kategooria:Sündinud 1962